รัฐบาลเกาหลีใต้ กำลังหาทางแก้ไขภาพลักษณ์ของประเทศ ที่อยู่ในระดับต่ำ
แม้เกาหลีใต้จะเป็นประเทศที่มีเศรษฐกิจเจริญก้าวหน้ามากที่สุด ประเทศหนึ่งในโลก ผลของการสำรวจทัศนคติระหว่างประเทศระบุว่า ภาพลักษณ์ของเกาหล
วิธีหนึ่งคือการทำโฆษณาทางโทรทัศน์ ที่แพร่ภาพทั่วเอเชียตะวันออกซึ่งมุ่งจะชักชวนนักท่องเที่ยวให้ไปเที่ยวเกาหลีใต้ แต่ คำขวัญ KoreaSparkling หรืเกาหลีใต้สดใส อาจจะไม่ใช่ภาพลักษณ์ของเกาหลีใต้ ที่แสดงให้เห็นในสื่อต่างประเทศเสมอไป ตัวอย่างเช่นการประท้วงต่อต้านการนำเข้าเนื้อวัวจากสหรัฐในหน้าร้อน ปีที่แล้วซึ่งกลายเป็นข่าวพาดหัวทั่วโลก คุณ Lee Chan-boum ประธานคณะที่ปรึกษาของประธานาธิบดี ในเรื่องภาพลักษณ์ของชาติ หรือ Councilon Nation Branding บอกว่าถ้าภาพการประท้วงเป็นภาพลักษณ์อย่างเดียวของเกาหลีใต้ที่แพร่ไปทั่วโลกก็เห็นด้วยว่า อาจส่งผลเชิงลบต่อภาพลักษณ์ของประเทศได้ คุณ Simon Anholt ที่ปรึกษาชาวต่างประเทศที่คณะที่ปรึกษาชุดนี้ว่าจ้างให้เข้าไปให้คำแนะนำ บอกว่า เรื่อง Nation Branding เป็นเรื่องภาพลักษณ์เรื่องชื่อเสียงของประเทศ ไม่ว่าจะหาทางชักชวนนักท่องเที่ยว นักลงทุนหรือเรียกร้องความสนใจใดๆ ก็ตามภาพลักษณ์ของประเทศมีความสำคัญไม่น้อยไปกว่าความเป็นจริงแม้จะมีช่องว่างระหว่างกันไม่น้อยก็ตาม คุณ Simon Anholt จัดทำดัชนีภาพลักษณ์ของประเทศต่างๆรวม 50 ประเทศ และปรากฏว่า เกาหลีใต้ติดอันดับที่ 31 ตามความเห็นของที่ปรึกษาชาวต่างชาติผู้นี้ผลกระทบของภาพลักษณ์ที่จะไม่เป็นไปในเชิงบวก ก็คือ ราคาสินค้าของประเทศนั้นๆจะตั้งไว้สูงไม่ได้ เรื่องนี้สำคัญสำหรับเกาหลีใต้เพราะการส่งออกเป็นกระดูกสันหลังของเศรษฐกิจของประเทศ นักธุรกิจชาวต่างชาติบางรายบอกไว้ด้วยว่าปัญหาหนึ่งที่ทำให้ชื่อเสียงและภาพลักษณ์ของเกาหลีใต้ไม่เป็นไปในเชิงบวกคือการที่ธุรกิจต่างชาติทำงานในเกาหลีใต้ ไม่ค่อยจะสะดวกราบรื่นนัก คุณ Tom Coyner ซึ่งมีธุรกิจการให้คำปรึกษาแนะนำอยู่ในกรุงโซลบอกว่า ถ้าภาพลักษณ์ของธุรกิจต่างชาติไม่เข้มแข็งเป็นที่ถูกใจของผู้คนสื่อและประชาชนจะพากันกล่าวหาว่า ธุรกิจต่างชาติเหล่านี้เข้าไปเอารัดเอาเปรียบเกาหลีใต้ อีกปัญหาหนึ่ง คือการที่ผู้คนทั่วไปไม่สามารถแยกแยะเกาหลีใต้ออกจากเกาหลีเหนือได้ คุณ Simon Anholt บอกว่า ผลการวิจัยแสดงให้เห็นว่า คนทั่วไปไม่แน่ใจว่ามีความแตกต่างอย่างไรระหว่างเกาหลีเหนือกับเกาหลีใต้ คุณ Simon แนะนำว่าถ้าเกาหลีใต้ต้องการจะเชิดชูภาพลักษณ์ของตนในระดับโลกแล้วละก็จะต้องบริจาคเงินในระดับนานาชาติ เพื่อช่วยลดความยากจนหรือบรรเทาภาวะบรรยากาศโลกที่เปลี่ยนแปลงไป เป็นที่เข้าใจว่าทางฝ่ายเกาหลีใต้เห็นด้วยกับคำแนะนำที่ว่านี้ในเดือนที่แล้ว ประธานาธิบดี Lee Myung-bak ให้คำมั่นว่าจะช่วยบริจาคเงินหลายสิบล้านดอลล่าร์เพื่อช่วยพัฒนาเวียตนามและกัมพูชา